
ОБЩИНСКИ СЪВЕТ - КИРКОВО


НАРЕДБА
ЗА ПОСТАВЯНЕ НА ВРЕМЕННИ ПРЕМЕСТВАЕМИ ОБЕКТИ ЗА ТЪРГОВИЯ - МАСИ, ПАВИЛИОНИ, КАБИНИ И ДРУГИ, СЪГЛАСНО ЧЛ. 56 ОТ ЗУТ 
И ИНСТРУКЦИЯ ЗА ОПРЕДЕЛЯНЕ НА ЗОНИ С РЕЖИМ НА ПОЛЗВАНЕ ПО СМИСЪЛА НА ЧЛ.12, АЛ.3 ОТ ЗОС

В сила от 27.12.2001 г.
Приета на заседание на Общински съвет – Кирково с Решение №26 от протокол. № 26/27.12.2001 г., изм. и доп. с решение №102 от протокол. №9/09.06.2004г. на ОбС-Кирково, доп. с решение №304 от протокол. №33/09.11.2009г. на ОбС-Кирково






с. Кирково
декември, 2001 г.

[bookmark: _GoBack]ГЛАВА ПЪРВА
ОБЩИ РАЗПОРЕДБИ
Чл. 1/1/ Тази Наредба урежда реда и начина за поставяне на временни преместваеми обекти за търговия - маси, павилиони, кабини и др. върху незастроени терени и свободни площи, представляващи частна собственост на физически и юридически лица, частна общинска собственост и частна държавна собственост, публична общинска собственост с пряко стопанско или търговско предназначение по смисъла на чл. 12, ал 3, изречение последно от ЗОС и публична държавна собственост с пряко производствено или стопанско предназначение по смисъла на чл. 16, ал.2 от ЗДС.
/ 2 / Под незастроени терени се разбират терени, върху които не е осъществено предвиденото по УП мероприятие и върху които е възможно поставянето на временни преместваеми обекти за търговия — маси, павилиони, кабини и др.
/ 3 / Под свободни площи се разбират такива , върху които е осъществено предвиденото по УП мероприятие и върху които е възможно поставянето на временни  
преместваеми обекти за търговия, без с това да се нарушава ползването по основното предназначение на тези площи и чиято собственост е определена в ал.1.
/ 4 / Под временни преместваеми обекти за търговия се разбират: маси — без ограждащи пространствени елементи / стени, решетки и др./ и с възможност за монтиране на частично слънцезащитно покритие и леки сглобяеми павилиони и кабини със собствена подова конструкция, които не са трайно закрепени за терена и не нарушават цялостта на настилката под тях. Всички те да са изработени по проекти, одобрени от Главния архитект на Общината.
Чл. 2 /1/Прилагането на Наредбата по отношение на временни преместваеми обекти за търговия върху публична общинска собственост с пряко стопанско или търговско предназначение по смисъла на чл. 12, ал.3 от ЗОС, изречение последно, става след приемането от Общински съвет- Кирково на Наредба по чл.2, ал. 2 от ППЗОС.
/ 2 / Поставянето на временни преместваеми обекти за търговия, върху свободни площи, предсталяващи публична общинска собственост в пряко стопанско или търговско предназначение и публична държавна собственост, без пряко производствено или стопанско предназначение, се урежда чрез концесия, съгласно Закона за концесиите, ЗОС, ЗДС и специалните закони по начин, регламен-тиран в конкретния договор за концесия.
ГЛАВА ВТОРА
РЕД ЗА РАЗПОЛАГАНЕ НА ВРЕМЕННИ ПРЕМЕСТВАЕМИ ОБЕКТИ ЗА ТЪРГОВИЯ ПО СМИСЪЛА НА чл. 56 от ЗУТ.
Чл. 3 / 1 / Схемите за разполагане на временните преместваеми обекти за търговия, за общински терен се изработва служебно от "Техническата служба".
1.	По решение на Общинския съвет или по възлагане от Общината:
2.	По инициатива на общинска администрация.
3.	По искане от физически и юридически лица, след становище на ЕС по УТ.
/ 2 / Схемите се внасят и се докладват за разглеждане в ЕС по УТ при Общината от Главния архитект, като след съответното решение на ЕС по УТ се одобряват от Главния архитект на Общината.
/ 3 / Поставянето на временните обекти за търговия върху държавни терени се извършва въз основа на схема, одобрена от Главния архитект на Общината, след съгласуване С Министерството или ведомството, което стопанисва терена, а в останалите случаи с Областния управител. Използването на съоръженията се извършва при условията и по реда на ЗДС и ППЗДС.
Чл. 4./ 1 /За разполагане на временни преместваеми обекти за търговия върху общински терени, одобрените схеми се обявяват максимално в 14 /четиринадесет/ дневен срок от датата на одобряването им на видни места в Общинската администрация, с цел набиране на ползватели.
/ 2 / Молбите на ползвателите се приемат в 14 / четиринадесет/ дневен срок от датата на последната обява.
/ 3 / При повече от един кандидат за едно място по схемата, ползвателят се определя чрез организиран и проведен от Общинска администрация търг, който се провежда максимално 20 Двадесет/ дни след изтичане на срока по ал.2. Обявяването на търга става на видни места в Общинска администрация. Последната обява следва да предхожда датата на търга най-малко с 10 /десет/ дни.
Чл. 5. / 1 / Максималния размер на временните преместваеми обекти за търговия е както следва:
1. (изм. и доп. с Решение №102/09.06.2004 г. на Общински съвет-Кирково) Павилиони — 40 /четиридесет/ кв. м, за един модул, с максимална височина 3.5 м. 
2.	Кабини — до б /шест/ кв.м, за един модул, с максимална височина 3.00 м.
3.	Маси — с търговска площ до 3 кв.м, без ограждащи пространствени елементи / стени, решетки и др./ и с максимална височина на частичното слънцезащитно покритие, ако има такива, до 3.00 м.
/ 2 / (изм. и доп. с Решение №102/09.06.2004 г. на Общински съвет-Кирково) Допуска се групиране на няколко модули, без същите да бъдат функционално свързани .
/ 3 / Не се допуска надвесването на конструктивни елементи на съоръженията за търговия / козирки, навеси, сенници и др. / на височина по малка от 2.30 м. от нивото на терена, върху който са поставени.
/ 4 / Не се допуска поставянето на допълнителни пространствени елементи /навеси, сенници, подвижни маси, плотове и др./ извън обема на търговските обекти, освен ако са предвидени по одобрената проектна документация и има сключен отделен договор за тях.
/ 5 / Не се допуска допълнително ползване на временните преместваеми обекти за търговия за рекламни площи от ползвателите им, освен в случаите, когато това е предвидено в одобрената проектна документация и е уредено с отделен договор за реклама.
Чл. 6. /1/ Разрешението за поставяне на временните преместваеми съоръжения за търговия се издава на името на собственика на терена или на ползвателя на същия, в 10/ десет/ дневен срок, след преставяне на договор за ползване. За общинските терени, договорът се сключва с Кмета на Общината, за държавните-с Министерството или ведомството, което стопанисва терена, а в останалите случаи — с Областния управител.
/ 2 / Разрешението за поставяне на временните преместваеми обекти за търговия се издава от Главния архитект и съдържа данни, конкретизиращи местоположението на обекта.
Чл. 7. / 1 / С решението на Общинския съвет съоръженията за временно ползване по чл. 1 върху общински терени, се определя до 20% за инвалиди, като същите се конкретизират в схема за разполагане.
Одобрените схеми с конкретизираните места за инвалиди се обявяват от Общинска администрация при спазване на процедурите, предвидени в ал.1 и ал. 2 на чл. 4. В случай, че едно място от предвидените по схемата места за инвалиди има повече от един кандидат, ползвателя се определя чрез търг, организиран и проведен от Общинска администрация, при спазване на процедурите по ал.3 на чл.4 от тази Наредба.
/ 2 / Кандидатите за ползватели — инвалиди прилагат към молбите си съответните документи, удостоверяващи степента на инвалидност. При наличие на повече от един кандидат с еднаква степен на инвалидност се провежда търг.
/ 3 / При провеждането на търга кандидатите се групират според степента на инвалидност.
ГЛАВА ТРЕТА
ДОГОВОРИ, ТЕХНИЧЕСКИ КОНТРОЛ И АДМИНИСТРАТИВНО НАКАЗАТЕЛНИ РАЗПОРЕДБИ
Чл. 8. / 1 /Договорите за временното ползване на незастроените терени свободни площи, представляващи общинска собственост и поставянето върху тях на временни преместваеми обекти за търговия, се сключват с Кмета на Общината в 10 /десет/ дневен срок, след приключване на процедурите по чл.4, с избрания по този начин ползва- тел.
/ 2 / Договорите за временно ползване са унифицирани по образец, еднакъв за Общината.
/ 3 / В договорите по ал. 1 задължително се посочват:
1.	Предоставените площи за ползване - открити и покрити
2.	Размера на таксата за ползване на ден на съоръжението
3.	Срока на договора — максимално 3 / три / години
4.	Условията за експлоатация, включително поддръжката на прилежащите площи
5.	Условията за прекратяване на договора
6.	Условията за анексиране на договора
7.	Обезщетения
/ 4 / Таксите за ползване на кв.м, на ден се определят с решение на Общински съвет, възоснова на раздел II, чл. 75 от ЗМДТ.
/ 5 / Договорите за временно ползване се прекратяват преждевременно с едномесечно писмено предизвестие, при следните обстоятелства:
1.	При промяна на собствеността — реституция, продажба и др..
2.	При започване на предвиденото по УП мероприятие.
3.	При нарушаване на договорните отношения.
4.	При използване на мястото не по предназначение и когато същото не се използва от лицето, на което е предоставено, съгласно чл.8О от ЗМДТ.
Чл. 9. Не се допуска одобряване на схеми за поставяне на временни обекти за търговия върху незастроени терени и свободни площи, върху които има осъществено незаконно строителство или незаконно поставени обекти, до тяхното премахване.
Чл. 10. Кмета на Община Кирково или упълномощено от него лице, упражнява контрол по приложението на тази Наредба, а на нарушителите се търси отговорност по съответния законоустановен начин.
ГЛАВА ЧЕТВЪРТА
РЕД ЗА ПРИНУДИТЕЛНО ПРЕМАХВАНЕ НА ПРЕМЕСТВАЕМИТЕ
ОБЕКТИ 
( Нова с решение №304 от протокол №33 от 09.11.2009 г.  на Общински съвет –Кирково)
Чл.11. В тридневен срок след изтичане на срока за доброволно изпълнение, определен със заповедта по чл. 57а, ал.3 от ЗУТ длъжностните лица по чл.223 от ЗУТ извършват проверка по изпълнението, за което се съставя констативен протокол.
Чл.12.(1) При констатирано неизпълнение на заповедта, в 7-дневен срок се провежда предварително проучване относно начина на изпълнение на заповедта, срока, необходим за изпълнението й и необходимите финансови средства/по изготвена количествено-стойностна сметка/.Резултатите от проучването се оформят в протокол.
(2) В едномесечен срок от съставянето на протокола по ал.1 кметът на Общината, или упълномощено от него длъжностно лице, открива процедура за избор на изпълнител.
(3) В едноседмичен срок от подписване на договор с изпълнител Общината определя датата и часа  на принудителното изпълнение, за което уведомява всички заинтересовани лица. Изпълнението следва да се извърши в срок от 20 дни от датата на подписване на договора.
Чл. 13.(1) На определената дата и час длъжностните лица по чл.223 от ЗУТ, съвместно с изпълнителя и при нужда в присъствието на органите на полицията, съставят протокол за състоянието на обекта, преди започването на принудителното изпълнение на заповедта.
(2) В случаите, когато обекта не е освободен доброволно от наличните малотрайни, пожароопасни и взривоопасни материали, продукти, съоръжения, обзавеждане, оборудване и друго движимо имущество, се пристъпва към принудителното му освобождаване.
(3) Изнесеното движимо имущество по ал.2 се оставя на отговорно съхранение в помещение, определено от кмета на общината, като присъстващите длъжности лица от общинската администрация съставят опис за вида, количеството и състоянието му при изнасянето.
(4) В случаите, когато в обекта се намират малотрайни, бързо развалящи се продукти общината уведомява писмено адресата на заповедта за местонахождението на продуктите и го поканва да получи същите.
(5) Извършените разходи по ал.2 и ал.3 са за сметка на адресата/адресатите на заповедта.
Чл.14. (1) След изпълнение на заповедта се съставя протокол от представители на Общината и изпълнителя.
(2) Окончателното почистване на терена от отпадъци, получени при изпълнение на заповедта и възстановяването му , се извършва от изпълнителя за сметка на адресата/адресантите на заповедта.
(3) За извършените разходи по изпълнение на заповедта, включително разходите по чл.13 ал.2 и по чл.14, ал.2, представители на общината и изпълнителя съставят протокол.
(4) Когато адресатът на заповедта е неизвестен, разходите по изпълнение на същата за сметка на общинския бюджет.
ПРЕХОДНИ И ЗАКЛЮЧИТЕЛНИ РАЗПОРЕДБИ
§ 1. Тази Наредба отменя всички предишни решения, правилници, наредби и инструкции на Общински съвет-Кирково, които уреждат реда и начина за отдаване под наем за временно ползване на свободни площи и незастроени терени на физически и юридически лица за поставяне на временни преместваеми обекти за търговия.
§ 2. / 1 / В срок от два месеца от приемане на Наредбата Кмета да премахне незаконосъобразно поставените временни обекти за търговия, поставени без одобрена схема от Главния архитект на Община Кирково или разположени върху публична общинска собственост.
/ 2 / В двумесечен срок Главния архитект да изготви и представи за одобряване в Общината схема за поставяне на временни преместваеми обекти за търговия, разположени върху терени частна общинска собственост. Същите схеми да бъдат предназначени за преместване на незаконосъобразно поставени такива за които има сключени договори за ползване с Общинска администрация и които се засягат от мероприятията по ал. 1.
/ 3 / На основание на одобрените схеми но ал.2, Общинската администрация да сключи договори по установения в Наредбата ред и начин приоритетно за засегнатите обекти по ад.2.
§ 4. Да се прекратят всички незаконосъобразни договори за отдаване под наем, сключени след или сключени преди и непрекратени след влизането в сила на ЗОС и ППЗОС, за незаконосъобразно отдаване под наем за временно ползване на паметници на културата, местни пътища и паркинги, мрежи и съоръжения от транспортната инфраструктура и транспортното обслужване на населението и всички други обекти и дейности, за които изрично е предвидено представянето на концесия, съгласно чл.20, чл.67, чл.69, чл.70 от ЗОС и във връзка с чл.24 от ППЗОС.
§ 5. Договорите по чл.6.ал. 1 се изготвят в едномесечен срок след приемане на Наредбата от отдел " ОС и приватизация " на Община Кирково.
§ 6. Наредбата се приема на основание чл. 56 от ЗУТ (ДВ. бр.1 2001г).
§ 7. Възлага изпълнението на Наредбата на Кмета на Община Кирково.
Наредбата е приета с Решение №202, взето с протокол №26/27.12.2001Г. 
ИНСТРУКЦИЯ
ЗА ОПРЕДЕЛЯНЕ НА ЗОНИ ВЪРХУ ТЕРЕНИ - ПУБЛИЧНА, ОБЩИНСКА СОБСТВЕНОСТ, С РЕЖИМ НА ПОЛЗВАНЕ ПО СМИСЪЛА НА ЧЛ. 12, АЛ.З, ИЗРЕЧЕНИЕ ВТОРО ОТ ЗОС, ЗА РАЗПОЛАГАНЕ ВЪРХУ ТЯХ НА МАСИ ЗА ОТКРИТО СЕРВИРАНЕ, ХЛАДИЛНИ ВИТРИНИ И ДРУГИ ПРЕ-МЕСТВАЕМИ СЪОРЪЖЕНИЯ КЪМ ЗАВЕДЕНИЯ ЗА ОБЩЕС-ТВЕНО ХРАНЕНЕ ЗА ОБСЛУЖВАНЕ ОТ САМИТЕ ЗАВЕДЕНИЯ И РАЗПОЛОЖЕНИ ПРЕД ТЯХ
Чл.1. С тази инструкция се определят зони за разполагане на маси за открито сервиране, хладилни витрини и други преместваеми съоръжения към заведения за обществено хранене за обслужване от самите заведения, върху терени — публична общинска собственост с пряко стопанско или търговско предназначение от Общински съвет — Кирково
Чл.2. (1) Маси за открито сервиране пред заведения за обществено хранене се разполагат съобразно следните условия:
1.	В рамките на лицето на парцела, в който се намира сградата със заведението. В случай на липса на парцел, в рамките на фасадата на сградата, на която е разположен входа на заведението;
2.	В случай на наличието на други търговски обекти в сградата, освен заведението за обществено хранене, масите могат да се разполагат само в рамките на лицето на заведението за обществено хранене, ограничено от страничните му преградни зидове към уличната регулация или фасадата, на която се намира входа на заведението;
3.	Масите и съоръженията се разполагат на разстояние най много 3 метра от улично-регулационната линия на парцела или строителната линия на сградата, в която се намира заведението за обществено хранене, но не по-малко от 1.5 м. от тротоарната линия към улицата, когато масите се разполагат на улични тротоари.
4.	Когато масите и съоръжения се разполагат върху пешеходни зони и пешеходни улици, без автомобилно движение по тях, зоните за разполагане не могат да заемат повече от 1/6 от широчината на профила на пешеходната зона или улица за всяка една от двете им страни.
2) Поставянето на масите за открито сервиране и други преместваеми съоръжения за търговия пред фасадата на други търговски обекти, разположени в съседство със заведението за обществено хранене, към което са масите и съоръженията, се разрешава само в случаите, когато се представи нотариално заверено съгласие от собствениците на този търговски обекти.
(3) Не се разрешава разполагането на маси върху улични платна, паркинги и терени за озеленяване.
Чл. 3. Не могат да се разполагат маси на тротоари по тесни от 3 м.
Чл. 4. Забранява се покриваните и заграждането на определените по тази инструкция зони, трайни строителни материали и конструкции, изграждащи покриви, стени и преградки, както и нарушаването на цялостта на настилката..
Чл. 5. Върху определените по гази инструкция зони се разрешава ползването само на леки преместваеми слънцезащитни устройства, с подвижна отворяема конструкция като чадъри, сенници и др.
Чл. 6. Определянето на зоните и разполагането върху тях на маси за открито сервиране, хладилни витрини и др. преместваеми съоръжения, става чрез схеми, изготвени по искане на собственика и /или / лицето упражняващо търговската дейност в заведението служебно от районните администрации, по следния начин:
1.	Върху ксерокопие от действащия УП се нанася зоната с червен контур, съгласно изискванията на тази инструкция	с котирани размери и изчислена площ;
2.	В рамките на зоната се ситуират масите за открито сервиране хладилните витрини и други преместваеми съоръжени к см заведението за общественото хранене, с необходими'- коти, обозначаващи техните габарити и състоянията между тях;
3. 	Така изготвената схема се съгласува с "Хигиена на храненото” към ХЕИ за спазване на санитарно-хигиенните изисквания;
4.	Когато зоните и съоръжения върху тях са разположени върху улични тротоари, схемите се съгласуват допълнително и с КАТ;
Чл. 7. Така изготвените схеми, съгласувани със съответните инстанции, се одобряват от главния архитект на Общината или упълномощено от него лице, след решение на ЕС по УТ към Общината,
Чл. 8. На база на площта на зоните, определени съгласно настоящата инструкция, Кметът на Община Кирково или упълномощено от него лице, издава разрешителни за ползване по утвърден образец
Чл. 9. Разрешителното за ползване на. тротоарното право се издава съгласно декларираният желан срок за ползване от ползвателя в подадената от него молба, за срок не по-къс от шест месеца и не по-дълъг от дванайсет месеца.
Чл. 10. Разрешителните за ползване на зоните ще се издават на база на площта на самата зона, а не на база на броя на съоръженията, разположени върху тях.
ПРЕХОДНИ И ЗАКЛЮЧИТЕЛНИ РАЗПОРЕДБИ
§ 1. Определянето на зоните върху терени-частна общинска собственост, за разполагане на маси за открито сервиране, рекламни хладилни витрини и други преместваеми съоръжения към заведението за обществено хранене за обслужване от самите заведения и разположени пред тях, как- то и разполагането на съоръженията върху тези зони, става по реда и начина, съгласно тази инструкция, без спазването на ограничението от 3 м. в чл.2, ал.3.
§ 2. Инструкцията влиза в сила от датата на приемането й от Общински съвет-Кирково.
§ 3. Инструкцията е приета от Общински съвет- Кирково с Решение №202 взето с Протокол №26 от 27.12.2001 г.
§. 4. Контрола и санкциите по тази инструкция се извършва от съответните длъжностни лица, упълномощени със заповед на Кмета на Общината.
§ 5. Нарушенията на ползвателите се санкционират съгласно Наредба №	 на	Общинския съвет — Кирково.

